VEGA og smash!bang!pow! præsenterer

**Sensible indiepop-sange fra Okay Kaya**

*Den 6. maj kan du opleve Okay Kayas sprøde indiepop-eksperimenter og smukke, melankolske lyrik i Lille VEGA, når hun medbringer sit nye album Watch This Liquid Pour Itself.*

Den norskfødte sangskriver er tilbage med nye, ærlige sange om livets op- og nedture.

I januar udgav hun albummet *Watch This Liquid Pour Itself*.

På albummet finder man singlen ”Psych Ward”, der er skrevet og produceret i samarbejde med Christoph Andersson (Cautious Clay). Det handler om sangerindens ophold på et hospital, hvor hun fik lov til at låne en guitar. Albummet er skrevet i samarbejde med producere, der bl.a. står bag navne som Whitney, Solange og Kali Uchis.

Kayas musik er præget af en lyst til at parodiere elementer af popsange for at vise en humoristiske side. Det er også vigtigt for hende, at sangene forbliver sårbare, så hun kan skabe en forbindelse til publikum. Der er et stort biografisk element i hendes sange: *“There’s me, and then the third person me—the ‘she’. In my music, I can give her that space.”,* fortæller hun.

I 2018 udkom Okay Kayas debutalbum *Both*, som er en meget personlig plade, hvor psykisk sygdom, alkoholmisbrug og sex skildres på en forfriskende ærlig måde. Indiepop-sangene blev skrevet i Wilkins’ soveværelse, og de vanskelige tekster kravler ind under huden på lytteren i det intime rum. Oplevelsen af intimitet understreges af de forsigtige produktioner og Wilkins’ varme stemmer, der ofte balancerer mellem dybde og et skrøbeligt bristepunkt.

Kaya Wilkins begyndte at udgive musik i 2014 på SoundCloud, mens hun arbejdede som model i New York for mærker som Calvin Klein, Balenciaga og Paco Rabanne. I 2015 brød hun igennem som musiker og udgav singlen ”Damn Gravity” under kunstnernavnet Okay Kaya. Den er produceret af King Krule og Sampha-samarbejdspartneren Rodiadh McDonald.

**Fakta om koncerten**

Okay Kaya (NO)

Onsdag d. 6. maj, 2020 kl. 20:00

Lille VEGA, Enghavevej 40, 1674 København V

Billetpris: 170 kr. + gebyr

Billetsalget starter onsdag den 4. marts kl. 10.00 via vega, smash!bang!pow! og Ticketmaster